b'\n_START_ARTICLE_\nKaikenkarvainen Charlie 2\n_START_SECTION_\nJuoni\n_START_PARAGRAPH_\nCharlie, saksanpaimenkoiran ja pitk\xc3\xa4karvaisen collien risteytys, on p\xc3\xa4\xc3\xa4ssyt taivaaseen. Charliesta taivaassa on kuitenkin ik\xc3\xa4v\xc3\xa4\xc3\xa4, kunnes er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 Charlien kumppani m\xc3\xa4yr\xc3\xa4koira Itchy p\xc3\xa4\xc3\xa4see my\xc3\xb6s sinne. Charlien vihollinen amerikanpitbullterrierin ja englanninbulldoggin risteytys Carface varastaa arkkienkeli Gabrielin tuomionpasuunan ja pakenee maan p\xc3\xa4\xc3\xa4lle. Ilman pasuunaa yksik\xc3\xa4\xc3\xa4n koira ei p\xc3\xa4\xc3\xa4se taivaaseen. Charlie tarttuu tilaisuuteen ja l\xc3\xa4htee Itchyn kanssa pelastamaan pasuunaa mahdollisimman nopeasti, mutta kun h\xc3\xa4n maan pinnalla tapaakin kauniin Sasha-nimisen irlanninsetterinartun, matka pitkittyy. Koska Charlie on enkeli, Sasha ei n\xc3\xa4e h\xc3\xa4nt\xc3\xa4. Charlie miettii tuskaisesti, miten saisi Sashan n\xc3\xa4kem\xc3\xa4\xc3\xa4n h\xc3\xa4net. Er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 Charlie tapaa Carfacen, entisen kieron ty\xc3\xb6kumppaninsa, joka on my\xc3\xb6s enkeli. Carfacella on kuitenkin kaulapanta, joka saa h\xc3\xa4net n\xc3\xa4kyv\xc3\xa4ksi. Charlie haluaa samanlaisen pannan, ja Carface toimittaa Charlien ja Itchyn ilke\xc3\xa4n Redin luo. Red suostuu antamaan molemmille pannat, kunhan saa siit\xc3\xa4 vastapalkkioksi tuomionpasuunan. Charlie joutuu tekem\xc3\xa4\xc3\xa4n kaikkensa, jotta voisi toimittaa tuomionpasuunan taivaaseen, pit\xc3\xa4\xc3\xa4 huolta Sashan hoivaamasta ihmispojasta Davidista, sek\xc3\xa4 saamaan Sashan ihastumaan itseens\xc3\xa4.'